Gandia participa en el seminari 'Reptes i propostes davant els envelliments de la població'
25 octubre 2019

## Gandia participa en el seminari 'Reptes i propostes davant els envelliments de la població'25 octubre 2019Última actualització: 14 juliol 2025

![](../gestion/img/WhatsApp-Image-2019-10-25-at-12.17.38.jpeg)  
  

a regidora delegada de la Gent Gran, _Liduvina Gil_, ha participat aquest matí en el Seminari "_**Reptes i propostes davant els envelliments de la població**_" organitzat per la Generalitat Valenciana i que s'ha celebrat a la Facultat de Geografia i Història de la Universitat de València.  
  
La trobada ha comptat amb un acte de presentació del seminari on han participat Mavi Mestre, Rectora de la Universitat de València; Josep Montesinos, Degà de la Facultat de Geografia i Història de la Universitat de València; i Sacramento Pinazo-Hernandis, presidenta de la Societat Valenciana de Geriatria i Gerontologia i Professora Titular de Psicologia Social a la Universitat de València.  
  
Durant la jornada, especialistes en àmbits diversos com demografia, dependència, benestar social i dret han posat el focus i l'atenció a les persones d'avançada edat. A la inauguració, la rectora de la Universitat ha volgut posar l'accent en el servei públic que té la Universitat com a agent social juntament amb l'Administració: «El 2030 les polítiques públiques haurien d'estar ja en marxa. I per a això cal rigor científic i acadèmic, orientat a l'especificitat dels professionals i de la investigació», ha ressenyat.  
  
La reflexió al voltant de l'envelliment respon als objectius de desenvolupament de l'Agenda 2030 de Desenvolupament Sostenible de l'ONU, que en el seu articulat aborda aquesta qüestió des de la transversalitat de temes com la promoció del benestar en totes les edats, el desenvolupament sostenible i la creació d'institucions eficaces, responsables i inclusives a tots els nivells. En l'organització del seminari participen l'Institut Interuniversitari de Desenvolupament Local (IIDL), la Càtedra Prospect 2030 i el Departament de Geografia de la Universitat de València, en col·laboració amb la Fundació ADEIT.  
  
Després de la jornada, la regidora Liduvina Gil, ha declarat que "s_ón moltes les mesures que anem adoptant en aquest àmbit però hui hem anat a aquesta trobada per conéixer com altres ciutats estan afrontant el repte de l'envelliment i què opinen els especialistes en la matèria" "Ens preocupen les persones grans i estem treballant a implantar estratègies que milloren la seua qualitat de vida_".

[Twittear](https://twitter.com/share)